આ આખી ઘટના સિત્તેરના દાયકાની અમિતાભ બચ્ચનની ફિલ્મો જેવી છે. ફેબ્રુઆરી ૨૦૦૫ની એક પરોઢના ચારેક વાગ્યે ધંધુકાની રાણપુર ચોકડી પાસે એક ચાની લારી સામે એક મહિલા, માંડ એક માસ અગાઉ જન્મેલા પોતાના દીકરાને લઈને રોડસાઈડમાં પડેલા વાહન નીચે લઈ જઈને ઊંઘવા પ્રયત્ન કરી રહી હતી. પણ મચ્છરોની પરેશાની, નજીવાં કપડાં અને ઠંડીનું સામ્રાજ્ય માતા-બાળકને ઊંઘવા નહોતું દેતું. ઠંડી સામે રક્ષણ આપે તેવું કોઈ કપડું ન હોવાથી મહિલાનું આખું શરીર ઠંડીથી ધ્રૂજતું હતું. તેનું બાળક તો સાવ નિસ્તેજ બનીને પડ્યું હતું.